1928 בארץ ישראל

להלן אירועים בולטים שהתרחשו במהלך שנת 1928 בארץ ישראל תחת שלטון המנדט הבריטי.

הנהגה 
שלטון המנדט
 הנציב העליון – הרברט פלומר עד 6 בדצמבר, סר ג'ון צ'נסלור
 מפקד משטרת המנדט – ארתור סטפן מאברוגורדאטו
 המזכיר הראשי של ממשלת המנדט – סטיוארט סיימס עד 19 ביולי, הארי לוק
 זקן השופטים – מייקל מקדונל

הנהגת היישוב
 יושב ראש ההנהלה הציונית – נחום סוקולוב
 הראשון לציון – יעקב מאיר
 הרב הראשי האשכנזי – אברהם יצחק הכהן קוק

הנהגת ערביי ארץ ישראל
 ראיס אל-עולמא - חאג' אמין אל-חוסייני

אירועים בולטים 

 27 במרץ – תיאטרון הבימה מגיע לארץ ישראל. התיאטרון הוקם בשנת 1918 במוסקבה. בין 1925 ל-1928 הופיע על גבי בימות רבות באירופה ובארצות הברית וב-1928 קבע סופית את מושבו בארץ ישראל.
 אפריל- בחג הפסח מתקיימת "טקס עלייה לרגל"; התחילו בעצרת עם נאומי הרב קוק ומנחם אוסישקין, ומופע תזמורת, והמשיכו בתהלוכה  עד ל.
 24 באפריל – ברמת גן נוסד מועדון הכדורגל הפועל רמת גן.
 18 במאי – מועלית הצגת הבכורה של תיאטרון המטאטא.
 23 בספטמבר – פרשת הכותל: בליל יום כיפור התכנסו מאות יהודים להתפלל ברחבת כותל המערבי וקבעו בערב החג מחיצה בין נשים וגברים (בניגוד לסטטוס-קוו העותמאני). למחרת, הזעיקו מוסלמים את המשטרה הבריטית, השוטרים האנגלים והערבים ביום הכיפורים פינו את המחיצה בכח באמצע התפילה והכו יהודים, בתוכם שתי נשים. בעקבות הסתת המופתי אמין אל-חוסייני גברו חששות בקרב הציבור המוסלמי בארץ ישראל כי כוונות היהודים להשתלט על מסגד אל-אקצא. התקרית הובילה בהמשך להסתה נגד הציבור היהודי בארץ ישראל ולגל מעשי אלימות שבוצע נגד היישוב בכל רחבי המנדט הבריטי.
 6 בדצמבר – סר ג'ון צ'נסלור הופך לנציב העליון.
 18 בדצמבר – משה שקד ושלושה פועלים כורים את הבאר הראשונה בקרקע שנרכשה על ידי ארגון "בני בנימין", על אדמות אום חאלד, כיום נתניה.
 30 בדצמבר – גילוי רצפת הפסיפס בבית הכנסת בבית אלפא.

התיישבות 
 4 בדצמבר - נוסד קיבוץ בית השיטה.
 תחילת הקמת העיר נתניה.
 רחל ינאית בן-צבי מקימה את חוות הלימוד באזור שכונת תלפיות בירושלים.
 הוקם מושב גני הדר.
 קיבוץ גבעת ברנר עלה על הקרקע.
 עזיבת היישוב שרונה על ידי גרעין "אחוזת שיקגו" שהתיישב במקום. המושב יוקם שוב ב-1938.
 הקמת שכונת בית וגן.

כלכלה 
 הקמת "בנק הפועל המזרחי" שלימים יחבור ל"בנק המזרחי" להקמת בנק המזרחי המאוחד.
 הקמת מרכז הקואופרציה על ידי ההסתדרות.

פוליטיקה 
 זאכי אלחדיף נבחר להיות ראש העירייה היהודי הראשון של טבריה.
 מאיר דיזנגוף שב לכהונת ראש עיריית תל אביב ומחליף את דוד בלוך בלומנפלד.
 שלטונות המנדט מכירים בוועד הלאומי ובכנסת ישראל הכרה פורמלית.

תקופה בתולדות הציונות 
 העלייה הרביעית (1924–1931)

תרבות ואמנות

ספרות 
 אלוף בצלות ואלוף שום מאת חיים נחמן ביאליק
 שמשון מאת זאב ז'בוטינסקי
 אוסף שירי עלייה לירושלים. מילים יצחק שנהר לחן מרדכי זעירא
 "הארץ – ספר לידיעת הארץ" מאת אברהם יעקב ברור.

תיאטרון 
 קבוצת שחקני תיאטרון הבימה עולה לארץ ישראל
 רפאל קלצ'קין מצטרף אל תיאטרון הבימה
 לוין קיפניס מייסד את תיאטרון הילדים הראשון בארץ ישראל.
 סגירת התיאטרון הסאטירי "הקומקום".
 נוסד התיאטרון הסאטירי "המטאטא".

ספורט 
 נוסדה ההתאחדות לכדורגל בארץ ישראל
 גביע המדינה בכדורגל הפועל תל אביב
 אלופת ארץ ישראל בכדורגל – מכבי חשמונאי ירושלים
 ייסוד קבוצת הפועל כפר סבא בכדורגל
 ייסוד קבוצת הכדורגל הפועל רמת גן.

חינוך, הגות ומחקר 
 שמואל הוגו ברגמן מקבל מינוי של מרצה לפילוסופיה באוניברסיטה העברית.
 תרגום המג'לה מאת גד פרומקין
 האוניברסיטה העברית שעד אז עסקה במחקר בלבד, פותחת בתוכנית הוראה פורמלית.
 בית הספר הימי הראשון אגודת יורדי ים זבולון נוסד בחוף תל אביב
 הקמת בית הספר הטכנולוגי הראשון בארץ ישראל – בסמ"ת.
 הקמת הסתדרות המורים.

אירועי תרבות 
 ארתור קסטלר מפרסם את התשבץ העברי הראשון בעיתון דואר היום
 ייסוד כתב העת מאזנים
 אנדה עמיר פינקרפלד מפרסמת את שירה הראשון בשפה העברית.
 פסח גינזבורג מקים את ההוצאה לאור "הספרייה הקטנה".
 אברהם וינשל מייסד בחיפה את "הצפון" המקומון הראשון בארץ.

אמנות פלסטית 
אברהם מלניקוב מתחיל בעבודות ליצירת פסל האריה השואג בתל חי
 תערוכות אמני ארץ ישראל במגדל דוד מוצגות בפעם האחרונה.
 הצייר דוד מורז'ינסקי עומד בראש קבוצת ציירים המציירים על קירות בית הכנסת החורבה בעיר העתיקה.

קולנוע 
 משה קרסו מקים את קולנוע אופיר בתל אביב.
 בירושלים מוקם קולנוע סמדר
 תום פעילות חברת הקולנוע אורה חדשה שהקים עקיבא אריה וייס

דת 
 הרב אהרן ראטה ראש חסידות שומרי אמונים עולה לארץ ישראל עם חסידיו.
 שייח אמין טריף מונה לעמוד בראש העדה הדרוזית
 אנשי תנועת האחמדים מעבירים את מרכז תנועתם מדמשק לשכונת כבאביר בחיפה.

בניין וארכיטקטורה 
 הקמת המגדלור בסטלה מאריס
 תחילת בניית מלון פאלאס בירושלים
 תחילת בניית בית המוסדות הלאומיים בירושלים.
 הנחת אבן הפינה לבית אהל שם בתל אביב.
 חנוכת גשר רושמיה בחיפה.

נולדו

נפטרו 
 שמואל חיים לנדוי – ממנהיגי הפועל המזרחי

קישורים חיצוניים

הערות שוליים

שנים בארץ ישראל
+